text: Tinglev er centrum for europæisk katastrofe-øvelse
  27 januar 2013 kl. 10.25
  Den største tvær-nationale beredskabsøvelse i Europa kulminerer søndag med Tinglev som centrum.
  Falck står bag den største tværnationale katastrofeøvelse i EU-regi, når europæiske beredskaber trænes i Tinglev.
  Scenairiet for øvelsen er et jordskælv, som vil forårsage massive ødelæggelser med 500.000 ramte, herunder 1500 sårede, 400 savnede og godt 250 dræbte ? dog alt sammen fiktivt.
  Det ødelæggende jordskælv er nemlig rammen, når Falck arrangerer Modex ? den største tværnationale beredskabsøvelse i Europa, der afholdes over fire dage.
  Falck har vundet retten til at lave i alt seks øvelser i fem forskellige EU-lande. Øvelse 3 er afviklet siden fredag i Tinglev, hvor der på øvelsesområdet vil være kvæstede i form af rollespillere, redningshunde, katastrofemateriel og ikke mindst beredskaber fra lande som Tjekkiet, Island og Storbritannien.
  Programmet er iværksat under EU, og øvelserne skal træne EU-landenes forskellige beredskaber i at arbejde sammen på tværs af sproglige og kulturelle barrierer ? og ikke mindst på fremmed territorium og under særdeles vanskelige vilkår. Sammen skal beredskaberne i Tinglev navigere i et område ramt af betydelige efterskælv med kollapsede bygninger, herunder de lokale hospitaler, med ødelagte veje, mangel på vand, el og ikke mindst mad.
  - Beredskaberne skal træne alt fra søgning og redning, samt ikke mindst koordinering af indsatsen mellem de forskellige nationaliteters beredskaber, fortæller projektdirektør Jens Poul Madsen fra Falck.
  